জোয়ী কিং

জোয়ী লেন কিং (জন্ম জুলাই ৩০, ১৯৯৯) হলেন একজন মার্কিন অভিনেত্রী। তিনি ২০১০ সালে মুক্তিপ্রাপ্ত পারিবারিক ঘটনাবহুল এবং উত্তেজনাপূর্ণ কাহিনী সমৃদ্ধ মার্কিন হাস্যরস চলচ্চিত্র রামোনা এন্ড বিজাস-এ "রামোনা কুইম্বলি" হিসেবে অভিনয় করেন, যেটি মার্কিন লেখিকা বেভার্লি ক্লেরি-এর ১৯৫৫ সালের প্রকাশিত উপন্যাস রামোনা এন্ড বিজাস অবলম্বনে তৈরী করা হয়। এছাড়াও তিনি ২০১৩ সালে মুক্তিপ্রাপ্ত কল্পনাপ্রবণ এবং উত্তেজনাপ্রবণ কাহিনী সমৃদ্ধ জনপ্রিয় মার্কিন চলচ্চিত্র ওজ দ্য গ্রেট এন্ড পাওয়ারফুল, একই বছর মুক্তিপ্রাপ্ত জনপ্রিয় অতিপ্রাকৃত ঘটনা সমৃদ্ধ মার্কিন চলচ্চিত্র দ্য কনজুরিও, একই বছর মুক্তি পাওয়া রাজনৈতিক এবং রণ কাহিনী সমৃদ্ধ মার্কিন চলচ্চিত্র হোয়াইট হাউজ ডাউন, ২০১৮ সালে মুক্তিপ্রাপ্ত রোমান্টিক কাহিনীর মার্কিন চলচ্চিত্র দ্য কিসিং বুথ, এবং ২০১৭ সালে মুক্তি পাওয়া অতিপ্রাকৃত ঘটনার চলচ্চিত্র উইশ আপন-এর মত চলচ্চিত্রে অভিনয় করেছেন।

কর্মজীবন 
জোয়ী কিং, জনপ্রিয় মার্কিন অভিনেতা এডাম স্লেন্ডার-এর সাথে রেন ওভার মি এবং কোয়ারেন্টাইন চলচ্চিত্র সমূহে অভিনয় করেছেন। তিনি ২০০৮ সালে মুক্তিপ্রাপ্ত মার্কিন অ্যানিমিশন ভিত্তিক চলচ্চিত্র হর্থন হিয়ার্স এ্য হু!-এ ইয়োলো ফার বল কেটি নামক চরিত্রটির কন্ঠ প্রদান করেন, এছাড়াও ২০০৯ সালে মুক্তিপ্রাপ্ত জনপ্রিয় মার্কিন অ্যানিমিশন ভিত্তিক চলচ্চিত্র আইস এজ: ডওন অব দ্য ডাইনোসরস-এ বিভার নামক চরিত্রটির কন্ঠ পদান করেন। ২০১০ সালে তিনি মার্কিন টেলিভিশন চ্যানেল সিবিএস-এ প্রচারিত অতিপ্রকৃত দৃশ্যকাব্যের ধারাবাহিক গোস্ট হুইস্পারার-এ অতিথি ভূমিকায় অভিনয় করেন। এছাড়াও তিনি ডিজনি চ্যানেল-এ প্রচারিত হাস্যরস ধারাবাহিক দ্য স্যুট লাইফ অব জ্যাক এন্ড কোডি-এ এমিলি ম্যাসন হিসেবে দুটি পর্বে অভিনয় করেছেন। ছোট পর্দায় তার অন্য উপস্থিতি সমূহ গুলো হল এন্টোরেইজ, সিএসআই: ক্রাইম সিন ইনভেস্টিগেশন, এবং মিডিয়াম।

এছাড়াও কিংকে, জনপ্রিয় মার্কিন চলচ্চিত্র ব্যাটল: লস অ্যাঞ্জেলেস-এ অভিনয় করতে দেখা যায়, সেখানে তিনি একটি মেয়ের চরিত্রে অভিনয় করেন যার নাম ছিল ক্রিস্টেন। এবং ২০১১ সালেও, তিনি আরেক জনপ্রিয় মার্কিন চলচ্চিত্র ক্রেইজি, স্টুপিড, লাভ.-এ পার্শ চরিত্রে অভিনয় করেন, এর সাথে জনপ্রিয় মার্কিন গায়িকা টেইলর সুইফট-এর "মিন"শিরোনামে গানের ভিডিওতে তাকে দেখা যায়, গানের ভিডিওটিতে তাকে একজন কিশোরী ছাত্রী হিসেবে হাজির হতে দেখা যায় যে তার স্কুলের স্বয়ংপরিবেশন ভোজনালয়ে তার  সমকক্ষ বয়সী একজনের দ্বারা প্রত্যাক্ষাত হতে দেখা যায়।

কিং, জনপ্রিয় ইংরেজ চলচ্চিত্র পরিচালক ক্রিস্টোফার নোলান-এর জনপ্রিয় সুপারহিরো ভিত্তিক চলচ্চিত্র ধারাবাহিক ব্যাটম্যান-এর তৃতীয় চলচ্চিত্র ধারাবাহিক, দ্য ডার্ক নাইট রাইজেস (২০১২) এর একটি চরিত্রে অভিনয় করেছেন, তিনি সেখানে তরুনী  তালিয়া আল গুল হিসেবে অভিনয় করেছেন।

২০১৬ সালে কিং, দৃশ্যকাব্যিক চলচ্চিত্র "পসিবলিটি অব ফায়ারফ্লাইস-এ অভিনীত জনপ্রিয় মার্কিন অভিনেত্রী কোর্টনি লাভ-এর চরিত্রের কন্যা হিসেবে অভিনয় করেছেন। তিনি ২০১৭ সালে মুক্তিপ্রাপ্ত অধীরতামূলক মার্কিন চলচ্চিত্র উইশ আপন''-এর মূল ভূমিকায় ক্লারি হিসেবে অভিনয় করেছেন।

ব্যক্তিগত জীবন 
কিং, মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে জন্মগ্রহণ করেন। তার দু'জন বড়বোন রয়েছেন, তারা হলেন অভিনেত্রী কেলি এবং হান্টার কিং। কিং নিদৃষ্ট করেন: "তিনি আংশিক ইহুদি এবং আংশিক খ্রীস্টান, তবে, আমি অধিকাংশ ক্ষেত্রেই ইহুদি"

চলচ্চিত্র সমহ

চলচ্চিত্র

ছোট পর্দায়

ভিডিও গেইম সমূহ

গানের ভিডিও সমূহ

পুরস্কার এবং মনোনয়ন সমূহ

তথ্যসূত্র

বহিঃসংযোগ 

১৯৯৯-এ জন্ম
জীবিত ব্যক্তি
২১শ শতাব্দীর মার্কিন অভিনেত্রী
লস অ্যাঞ্জেলেসের অভিনেত্রী
মার্কিন শিশু অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন কণ্ঠাভিনেত্রী
মার্কিন ইহুদি অভিনেত্রী
ইতালীয় বংশোদ্ভূত অভিনেত্রী
ইতালীয় বংশোদ্ভূত মার্কিন ব্যক্তি
২১শ শতাব্দীর মার্কিন ইহুদি